**Rruga nr. 1, ndërtesa nr. 2**

**Njësia bashkiake nr. 3, Kodi Postar 1000,**

**Tiranë**

**Tel: +35540000000**

**Cel: +3556000000**

**Email:** **une@email.com**

**Tiranë, më 1 janar 2014**

**KËRKESË PADI**

**Drejtuar Gjykatës së Rrethit Gjyqësor Tiranë**

**PADITËS: Emër Mbiemër,** e bija e... dhe..., e datëlindjes..., lindur në... dhe banuese në..., madhore, me zotësi të plotë për të vepruar, përfaqësuar nga Avokat..., i Dhomës së Avokatisë Tiranë, me Nr. Liçence..., me prokurë të posaçme nr...Rep, rr...Kol, datë..., para Noter...

 **Emër1 Mbiemër1,** i biri i... dhe..., i datëlindjes..., lindur në... dhe banues në..., madhor, me zotësi të plotë për të vepruar, përfaqësuar nga Avokat..., i Dhomës së Avokatisë Tiranë, me Nr. Liçence..., me prokurë të posaçme nr...Rep, rr...Kol, datë..., para Noter...

**OBJEKTI:** Zgjidhja e martesës, miratimi i marrëveshjes për pasojat e martesës.

**BAZA LIGJORE:** Neni 125 i Kodit të Familjes.

I nderuar Z. Kryetar,

Ne, paditësit Emër Mbiemër dhe Emër1 Mbiemër1, kemi lidhur martesë më 1.1.1993. Martesa është lidhur pas njohjes së përbashkët dhe bashkëjetesës disa vjecare. Nga kjo martesë kanë lindur Fëmija1, i datëlindjes 2.2.1998 dhe Fëmija2, i datëlindjes 3.3.2005. Gjatë kohëvazhdimit të martesës, ne kemi kontribuar në mënyrë të përbashkët në mbajtjen e familjes dhe krijimin e pasurisë bashkëshortore.

Martesa mes nesh e ka humbur qëllimin e saj dhe ne kemi rënë dakord se ka ardhur momenti për ta zgjidhur këtë martesë. Ky vendim është marrë pas diskutimesh të shumta, këshillimesh me familjarët më të afërt e me një psikolog të specializuar në këto cështje. Aktualisht, ne jemi të bindur se zgjidhja e martesës është veprimi i duhur për ne të dy dhe për fëmijët tanë.

Bashkarisht kemi rënë dakord edhe për zgjidhjen e pasojave të martesës dhe më poshtë po ju parashtrojmë projekt-marrëveshjen tonë:

* Paditësja Emër Mbiemër do të mbajë mbiemrin e martesës, në mënyrë që të ketë të njëjtin mbiemër me fëmijët dhe të mos jetë e detyruar të ndryshojë dokumentacionin e pronësisë dhe atë bankar.
* Fëmija1 dhe Fëmija2 do të qëndrojnë pranë paditëses Emër Mbiemër, e cila do të ketë detyrimin për rritjen dhe edukimin e tyre.
* Paditësi Emër1 Mbiemër1 do të ketë detyrimin të paguajë shumën prej ...lekë në muaj, si kontribut për rritjen dhe edukimin e fëmijëve.
* Paditësi Emër1 Mbiemër1 do të ketë të drejtën e takimit me fëmijët cdo javë, nga e premtja (mbasdite pas shkolle) deri te dielën (në darkë). Paditësi do të ketë gjithashtu të drejtën t’i marrë ata për pushimet verore, nga data 15 qershor deri me datë 15 korrik te cdo viti.
* Banesa bashkëshortore, apartamenti i ndodhur në..., i cili është aktualisht i regjistruar në pronësi vetëm të paditësit, është blerë me kontributin e të dy bashkëshortëve. Ky apartament do të kalojë në pronësi të paditëses.
* Apartamenti i plazhit, i ndodhur në Durrës, në adresën..., i cili është aktualisht i regjistruar në pronësi të të dy bashkëshortëve, do të mbetet në bashkëpronësi të të dyve dhe do të përdoret nga të dy, me marrëveshje mes tyre.

Bashkëlidhur kërkesë-padisë ndodhen këto prova shkresore:

* Certifikata e martesës,
* Kopje të kartave të identitetit;
* Certifikatat e lindjes së fëmijëve dhe kopje të kartave të tyre të identitetit;
* Vërtetime të të ardhurave të paditësave;
* Certifikata e pronësisë mbi banesën bashkëshortore;
* Certifikata e pronësisë mbi apartamentin e plazhit.

Gjatë gjykimit do të paraqesim shpjegime më të hollësishme, si edhe prova shtesë, nëse do të jenë të nevojshme.

Për sa më sipër, ju kërkojmë ta merrni në shqyrtim këtë kërkesë-padi dhe të vendosni sipas objektit të saj.

Me respekt

**Emër Mbiemër Emër1 Mbiemër1**